stanford-oval/wikipedia huggingface dataset:
לארוטץ אנרסן רינג

| --- | --- |

 לידה:  15 באוגוסט 1854 Ring, דנמרק 
 פטירה:  10 בספטמבר 1933 (בגיל 79) Sankt Jørgensbjerg Parish, דנמרק 
 מקום לימודים:  Kunstnernes Frie Studieskoler  האקדמיה הדנית המלכותית לאמנויות יפות 
 זרם באמנות:  ריאליזם חברתי, סימבוליזם 
 הושפע על ידי:  פ. ס. קרויר, נילס סימונסן, Julius Exner, פ.ס. קרוייה 
 יצירות ידועות:  The Lineman, Springtime in Hals, Jutland, After Sunset, Inclement weathers, At Breakfast, Whitewashing the Old House, Sommerdag ved Roskilde Fjord, At the French Windows. The Artist's Wife, Spring. Ebba and Sigrid Kähler, Harvest, Churchyard at Fløng 
 פרסים והוקרה:  מדליית אקרסברג (1896, 1901)  מדליית תורוואלסן (1906)  בפסקה זו רשומה אחת נוספת שטרם תורגמה 
 בן או בת זוג:  Sigrid Kähler (25 ביולי 1896–?) 
 צאצאים:  Ole Ring, Ghita Hempel 
 חתימה:   
 
לארוטץ אנרסן רינג (בדנית: Laurits Andersen Ring;‏ 15 באוגוסט 1854 – 10 בספטמבר 1933) היה אחד הציירים הדנים המובילים בתחילת המאה ה-20, שהיו חלוצי הסמליות והריאליזם החברתי בדנמרק. נחשב לאחד מציירי המופת של התרבות הדנית.
ביוגרפיה

רינג נולד בשם לארוטץ אנרסן בכפר בשם רינג בדרום זילנד. אביו של היה נגר אנדרס אולסן ואימו הייתה בתו של האיכר יוהאן אנדרסדטר. בשנת 1869, הוא הפך לחניך של צייר מכיוון שאחיו הגדול היה אמור להשתלב בבית המלאכה של האב. בשנת 1873, בעת שעבד בקופנהגן החליט לארוטץ ללמוד שיעורי ציור, ולאחר שנתיים של לימודים פרטיים התקבל באקדמיה הדנית לאמנויות בשנת 1875 ולמד זמן קצר אצל הצייר פ.ס. קרויה. הוא מעולם לא הסתפק באקדמיה ולא אהב את ההכשרה הקפדנית בתחומים הקלאסיים.
בשנת 1881, הוא וחברו, הצייר הנס אנרסן מהכפר ברנקדילדה, החליטו לשנות את שמות המשפחה שלהם, תוך שהם לוקחים את שמות כפרי הולדתם, כדי למנוע בלבול בתערוכה המשותפת שלהם. לארוטץ נקרא "ל.א. רינג", וחברו הנס "ה.א. ברנדקילדה". התערוכה הראשונה של רינג התקיימה בשנת 1882, אך הוא לא זכה להכרה עד לשנת 1884, השנה בה סיים את "משמר הרכבת" (1884). בשלב זה, דנמרק הייתה סוערת פוליטית, שכן נשיא המועצה עקף את השלטון הדמוקרטי ושלט על פי צווים. רינג היה פעיל פוליטית בקבוצה מהפכנית של סטודנטים שעברו אימוני נשק לקראת מרד. רינג התעניין יותר בקשיי העניים ובצדק החברתי של המעמדות הנמוכים.
בזמן שהתגורר בקופנהגן, הוא הפך לחבר קרוב של משפחת עורכי הדין והצייר החובב אלכסנדר ויילד. הוא בילה את חג המולד והקיץ עם המשפחה ויצר ידידות הדוקה עם אשתו של ויילד, יוהאנה. רינג היה מאוהב בה אך היא נשארה נאמנה לבעלה, אף שהשניים החליפו מכתבים תכופים ואינטימיים. רינג צייר דיוקנאות רבים של גברת ויילד. כאשר רינג הבין שהקשר לעולם לא יתממש הוא הפנה את גבו למשפחת ויילד, וחווה תקופה של דיכאון עז. באותה תקופה הוא נתן שיעורים פרטיים לאוג בדלסן שהוירו היו חברים שלו. בשנת 1893 הוא קיבל מלגת נסיעות ובילה את השנה בלימודים באיטליה.
בשנת 1894 שימש רינג כהשראה לדמות ברומן "שעון לילה" (Nattevagt) של הסופר הדני ומאוחר יותר זוכה פרס נובל הנריק פונטופידן, חבר ותיק שלו. רינג שימש מודל לדמות הלא מחמיאה תורקילד דרהלינג, צייר ומהפכן כושל, שהיה מאוהב באשת חברו הטוב ביותר. רינג לא התנגד לתיאור הלא מחמיא, אך הוא נעלב מכך שפונטופידן חשף בפומבי את אהבתו ליוהאנה ויילד. רינג, שנפגע עמוקות מבגידתו של פונטופידן, ניתק את ידידותו עם הסופר.
עם שובו מאיטליה, הוא החל לעבוד על סדרת ציורים עם הציירת סיגריד קאהלר כדוגמנית. היא הייתה בתו של אמן הקרמיקה הרמן קאהלר. בשנת 1896 נישא רינג לקאהלר, שהייתה אז רק בת 21 (הוא היה בן 42). הם גרו יחד בקרבקסמינדה, ולזוג נולדו שלושה ילדים לפני שקאהלר נפטרה בשנת 1923, בגיל 49.
בשנת 1900 קיבל את מדליית הארד ביריד העולמי בפריז על ציורו ב"פתח הגן, אשת האמן" (1887). בנם, אולה רינג (1902–1972), הפך גם הוא לצייר, וצייר בסגנון שהושפע מאוד מזה של אביו.
הוא בנה בית ברוסקילדה, המשקיף על הפיורד – כאן בילה את העשור האחרון לחייו, לפני מותו בשנת 1933.
ביוגרפיה > סגנון ומוטיבים

תכונה הנראית לעיתים קרובות באמנותו של רינג היא הצבת אובייקט אחד או יותר בקצה התמונה. רינג הסתמך על המסורת הדנית של אמנות עממית, כגון יצירתו של ג'יי. לונדבי, אך הוא שילב גם השפעות של ציירים מודרניסטיים יותר כגון פול גוגן, ז'אן פרנסואה רפאלי וז'אן-פרנסואה מילה. רינג צייר בסגנון ריאליסטי וכן צייר סימבולי - שני ההיבטים של יצירתו חשובים ומשלימים זה את זה.
כצייר, רינג מעולם לא התרחק ממוצאו הצנוע, אלא הפך אותו לנושא הדומיננטי שלו, המתאר את מציאות החיים הכפריים. רוב ציוריו מתארים את חיי הכפר והנופים של דרום זילנד. בציור הנוף שלו, הוא קיבל השראה גם מסמליות והחדיר לנופים מיסטיקה מעולם אחר.
בתיאוריו את הפועלים הכפריים רינג תמיד הדגיש משמעויות סמליות ומופשטות עמוקות יותר, כך שיצירתו "הקוצר" (1884) הפכה לתיאור לא רק של איש עובד, ולא של אחיו שהיה המודל, אלא של מעגל החיים כפי שמסמל החרמש החותך את התירס הבשל.
לאחר מותו של אחיו בשנת 1886 ועד החזרה מאיטליה בשנת 1895 רינג היה עסוק מאוד במוטיב המוות וזה השאיר עקבות בעולם המוטיבים שלו גם בציורי הנוף כמו בציורי הדמויות. במהלך המסע לאיטליה 1893–1895 תכנן רינג לצייר את "ריקוד המוות". אך הציור לא בוצע, אבל המוות מיוצג כמוטיב בציוריו האחרים.
מוטיבים אחרים בציוריו הם דרכים, נופים, מבטים מחלונות או דלתות, עבודה ועובדים ועוד.
הוא הוצג בתערוכות רבות במהלך המאה ה-20 וראשית המאה ה-21, בדנמרק ומחוצה לה.
הערות שוליים

↑  "L.A. Rings liv"
↑  Statens Museum for Kunst: Laurits Andersen Ring: The Artist's Wife, web.archive.org, ‏2012-04-27
↑  Ole Ring | lex.dk, Den Store Danske (בדנית)
↑  L.A. Ring | lex.dk, Den Store Danske (בדנית)
↑  Noemi Katznelson, Anne Görlich, Luna Christensen, Handlestrategier blandt udsatte unge på kanten af det danske samfund, Dansk Sociologi 30, 2 ביולי 2020, עמ' 33–51 doi: 10.22439/dansoc.v30i1.6025
↑  Patricia G. Berman. 2007. In another light: Danish painting in the nineteenth century. Vendome Press, Oct 1, 2007 p. 193
↑  Statens Museum for Kunst: Siden kunne ikke findes ("udforsk-kunsten/s…, archive.is, ‏2013-02-13
| --- | --- |
בקרת זהויות :  BnF: cb156055176 (data)  GND: 1217884319  ISNI: 0000 0000 6684 0724  KulturNav: 1e11a3fc-9f9a-4f98-97e2-ee0ebe18237d  LCCN: n84179019  NTA: 130280747  RKD: 67081  SUDOC: 117747521  ULAN: 500115583  VIAF: 12149196283974790955   WorldCat (עם VIAF): 12149196283974790955 
ל.א. רינג, בפתח הגן - אשת האמן, 1900
ל.א.רינג, אשת האמן
כריסטוף אמברגר

| --- | --- |

כריסטוף אמברגר
 לידה:  1505 נירנברג או אולם
 פטירה:  בין שלהי 1561 לשלהי 1562 אאוגסבורג
 לאום:  גרמני
 תקופת הפעילות:  1520–1563 (כ־43 שנים) 
 תחום יצירה:  ציור
 זרם באמנות:  רנסאנס
 הושפע על ידי:  הנס הולביין, טיציאן
 יצירות ידועות:  "יוסף ואחיו"
דיוקן של לודוויג העשירי דוכס בוואריה
כריסטוף אמברגר (בגרמנית: Christoph Amberger‏; 1505 – בין 1 בנובמבר 1561 ל-19 באוקטובר 1562) היה צייר גרמני משלהי תקופת הרנסאנס.
ביוגרפיה

פרטים מרכזיים בביוגרפיה של כריסטוף אמברגר לוטים בערפל.
שנת לידתו המקובלת היא 1505, אבל יש מקורות לפיהם נולד ב-1490, אחרים מציינים את 1500 או 1510. גם מקום הולדתו אינו וודאי. לדברי דופלמאייר (Doppelmayer) הוא נולד בנירנברג, מאיילר נוקב בשם העיירה הקטנה אמברג (Amberg) שבנפת אונטראלגוי (Unterallgäu) בבוואריה, ולדברי ויירמן (Weyermann) הוא נולד באולם.
גם תאריך מותו אינו ודאי. מקורות שונים נוקבים בתאריכים שונים בין 1560 ל-1563. כולם מסכימים שהוא נפטר באאוגסבורג, בה חי ופעל כאמן.
העובדה היחידה הוודאית היא כי הוא התקבל לגילדת הציירים באאוגסבורג ב-15 במאי 1530. כמו כן, היצירה המפורסמת הראשונה מפרי מכחולו מתוארכת ל-1525 והאחרונה ל-1560.
ביוגרפיה > עיצוב סגנונו

אי ודאות קיימת גם לגבי התקופה בה למד לצייר. יש הסוברים שהיה תלמידו של הצייר הגרמני האנס בורגמאייר (Hans Burgkmair‏; 1553-1473 או 1559), אחרים כי למד אצל לאונהרד בק (Leonhard Beck‏; 1642-1480), שאת בתו, ברברה, נשא לאישה. לעיתים הוא מזוהה כאחד מתלמידיו של הנס הולביין האב (1524-1465). ככל הנראה שהה בצפון איטליה ובוונציה. בכל אופן, הדמיון בסגנון מציין השפעה בולטות של הנס הולביין (1543-1497) וציירים ונציאנים של המחצית הראשונה של המאה ה-16 (כולל טיציאן (1576-1490) ופאריס בורדונה (Paris Bordone‏; 1570-1495) שהתגורר לתקופה קצרה באאוגסבורג ב-1540).
ביוגרפיה > קריירה

בשלהי שנות ה-20 של המאה ה-16 צייר אמברגר כמה ציורים בהם בולטת השפעה של המנייריזם הוונציאני, סגנון ציור שראשיתו בתקופה זו.
על ציור של קרל החמישי, קיסר האימפריה הרומית הקדושה מ-1530 המיוחס לאמברגר, כתב היסטוריון האמנות הגרמני יואכים פון זנדראט (Joachim von Sandrart‏; 1688-1606) כי הקיסר החשיב דיוקן זה כשווה באיכותו לציורים היפים ביותר שלו שנעשו בידי טיציאן. עם זאת, אין ודאות מי היה הצייר המקורי של עבודה זו, השמורה בגלריה הלאומית (Pinacoteca Nazionale) בסיינה שם היא מיוחסת להנס הולביין הבן. לעומת זאת, עותק של ציור זה המתוארך ל-1532 ונמצא בבעלות גמאלד-גאלרי בברלין הוא ללא ספק מעשה ידי כריסטוף אמברגר.
אחר-כך צייר אמברגר בעיקר דיוקנאות על פי הזמנת התושבים העשירים של אאוגסבורג בהם: המצביא גאורג פון פרונדסברג (Georg von Frundsberg‏; 1528-1473), ההומניסט קונרד פויטינגר (Konrad Peutinger‏; 1547-1465), בני משפחות האצולה וסלר (Welser) ופוגר (Fugger) והקוסמוגרף סבסטיאן מינסטר.
מלבד דיוקנאות הוא ייצר עבודות אחרות, כולל סדרת 12 תמונות היסטוריות, "יוסף ואחיו", כמו גם סצנות דתיות שונות, בייחוד ציור המזבח בכנסיית "זנקט אנה" (Sankt Anna) "הבתולות החכמות והבתולות השוטות" שהוא ציורו הידוע האחרון.
הוא עבד יחד עם טיציאן ב-1548. עבודתו החשובה ביותר היא קישוט החלק העליון של המזבח הראשי בקתדרלת אאוגסבורג ב-1554, לאחר שהיצירה המקורית של הנס הולביין האב נהרסה בשל איקונוקלאזם. בנוסף נותרו כ-30 רישומים מעשה ידיו. הוא גם הכין עיצובים לחיתוכי עץ.
אמברגר חתם על יצירותיו לעיתים רחוקות, ורבות מהן יוחסו להנס הולביין הבן או ללאונהרד בק, כשגם כיום אין ודאות לגבי הצייר המקורי.
פרוטומה של אמברגר מוצבת בהיכל התהילה (Ruhmeshalle) במינכן.
הערות שוליים

↑  Michael Bryan, Bryan's dictionary of painters and engravers
| --- | --- |
בקרת זהויות :  PLWABN: 9810621034405606  BNE: XX1201196  BnF: cb14968992d (data)  GND: 121365298  ISNI: 0000 0003 6557 4059  LCCN: nr2002044703  RKD: 1472  ULAN: 500020494  VIAF: 15623990   WorldCat (עם VIAF): 15623990
מדליות באולימפיאדת הנוער לוזאן (2020)

אולימפיאדת הנוער לוזאן (2020) הוותה את משחקי החורף האולימפיים לנוער ה-3 שהתקיימו. המשחקים נערכו בין ה-9 ל-22 בינואר 2020. במשחקים לקחו חלק 1,872 ספורטאים ב-81 תחרויות ב-8 ענפי ספורט. טבלת המדליות מדרגת את 79 המדינות שהשתתפו באולימפיאדה לפי מספר מדליות הזהב שהספורטאים והספורטאיות שלהן זכו.
טבלת המדליות

הדירוג בטבלה מתבסס על מידע כפי שנמסר על ידי הוועד האולימפי הבינלאומי. הטבלה מסודרת לפי מספר הזכיות במדליית זהב של הספורטאים מכל מדינה, לאחר מכן נלקח בחשבון מספר הזכיות במדליית כסף ולאחר מכן מספר הזכיות במדליית ארד. אם קיים שיויון בדירוג המדינות, הן מופיעות בסדר אלפביתי בהתאם לאותיות הייצוג של המדינה בוועד האולימפי הבינלאומי.
באולימפיאדה הוענקו סך הכל 243 מדליות ב-81 אירועים: 83 מדליות זהב, 79 מדליות כסף, ו-81 מדליות ארד. בתחרויות המסלול המשולב לנערים בסקי האלפיני ונערים יחידים בבובסלי התקיים שוויון בתוצאה עבור מדליית הזהב ולא הוענקה מדליית כסף. נבחרות ספרד, פולין, ישראל, קולומביה וגאורגיה זכו לראשונה במדליות חורף לנוער. ליכטנשטיין זכתה לראשונה במדליה אולימפית לנוער.
במספר אירועים, התחרו צוותים שהורכבו ממספר ספורטאים ממדינות שונות. המדליות שצוותים אלו זכו בהם כלולות בטבלה כמדליות שהוענקו ל"נבחרת לאומים מעורבת". במהלך המשחקים היו 6 תחרויות שהורכבו אך ורק מנבחרות מעורבות. לפיכך כל המדליות באירועים הללו נספרים ל"נבחרת לאומים מעורבת", סך הכל 6 מדליות זהב, 6 מדליות כסף ו-6 מדליות ארד. שאר המדליות הוענקו באירועים בהם הנבחרות המעורבות התחרו בנבחרות המייצגות מדינת לאום אחת. "הנבחרת המאוחדת" אינה מדורגת בטבלה.
מדינה מארחת (שווייץ)
| מיקום | מדינה | זהב | כסף | ארד | סה"כ |
| --- | --- | --- | --- | --- | --- |
| 1 |  רוסיה | 10 | 11 | 8 | 29 |
| 2 |  שווייץ | 10 | 6 | 8 | 24 |
| 3 |  יפן | 9 | 7 | 1 | 17 |
| — | הוועד האולימפי הבינלאומי נבחרת לאומים מעורבת | 6 | 6 | 6 | 18 |
| 4 |  שוודיה | 6 | 4 | 7 | 17 |
| 5 |  אוסטריה | 6 | 2 | 5 | 13 |
| 6 |  גרמניה | 5 | 7 | 6 | 18 |
| 7 |  קוריאה הדרומית | 5 | 3 | 0 | 8 |
| 8 |  נורווגיה | 4 | 2 | 3 | 9 |
| 9 |  סין | 3 | 3 | 4 | 10 |
| 10 |  צרפת | 2 | 5 | 5 | 12  |
| 11 |  ארצות הברית | 2 | 3 | 6 | 11 |
| 12 |  איטליה | 2 | 3 | 3 | 8 |
| 13 |  הולנד | 2 | 2 | 1 | 5 |
| 14 |  רומניה | 2 | 0 | 0 | 2 |
| 15 |  קנדה | 1 | 2 | 5 | 8 |
| 16 |  לטביה | 1 | 2 | 2 | 5 |
| 17 |  צ'כיה | 1 | 2 | 1 | 4 |
| 18 |  פינלנד | 1 | 2 | 0 | 3 |
| 19 |  ספרד | 1 | 1 | 3 | 5 |
| 20 |  אוסטרליה | 1 | 0 | 0 | 1 |
| 20 |  בלגיה | 1 | 0 | 0 | 1 |
| 20 |  אסטוניה | 1 | 0 | 0 | 1 |
| 20 |  פולין | 1 | 0 | 0 | 1 |
| 24 |  סלובניה | 0 | 2 | 0 | 2  |
| 25 |  ישראל | 0 | 1 | 1 | 2  |
| 25 |  סלובקיה | 0 | 1 | 1 | 2 |
| 27 |  קולומביה | 0 | 1 | 0 | 1 |
| 27 |  בריטניה | 0 | 1 | 0 | 1 |
| 29 |  בלארוס | 0 | 0 | 1 | 1 |
| 29 |  גאורגיה | 0 | 0 | 1 | 1 |
| 29 |  ליכטנשטיין | 0 | 0 | 1 | 1 |
| 29 |  ניו זילנד | 0 | 0 | 1 | 1 |
| 29 |  אוקראינה | 0 | 0 | 1 | 1 |
| סך הכל | סך הכל | 83 | 79 | 81 | 243  |
הערות שוליים

↑  "Lausanne 2020 - MEDALLISTS BY DATE - ALL SPORTS" (באנגלית). אורכב מ-המקור ב-25 בפברואר 2020. נבדק ב-29 בדצמבר 2022. {{cite web}}:  (עזרה)
1 2  "2020 Winter Youth Olympics Overview". Olympedia. נבדק ב-29 בדצמבר 2022. {{cite web}}:  (עזרה)תחזוקה - ציטוט: url-status (link)
מדליות באולימפיאדת הנוער לילהאמר (2016)

אולימפיאדת הנוער לילהאמר (2016) מהווה את משחקי החורף האולימפיים לנוער ה-2 שהתקיימו. המשחקים נערכו בין ה-12 ל-21 בפברואר 2016. במשחקים השתתפו 1,067 ספורטאים ב-70 אירועים ב-7 ענפי ספורט. טבלת המדליות בדף זה מדרגת את 71 המדינות שהשתתפו באולימפיאדה לפי מספר מדליות הזהב שהספורטאים והספורטאיות שלהן זכו.
עיצוב המדליה

עיצוב המדליה נבחר בתחרות בינלאומית שנערכה על ידי הוועד האולימפי הבינלאומי בדומה לאולימפיאדות הנוער הקודמות. הזוכה בתחרות היה צ'פריאן בורזו בן 20 מרומניה עם יצירתו "לפסגה" שגבר על מעל 300 מועמדים מ-65 מדניות. הצד הקדמי של המדליה בעיצובו מתאר את הרי סקנדינביה, חורף, קרח, גלגליות, מגלשיים והפודיום. הצד האחורי של המדליה עוצב על ידי הוועדה המארגנת של אולימפיאדת הנוער בלילהאמר (LYOGOC) שלקחו את השראתם מארבעת המעצבים הנורווגיים צעירים שיצרו את לוגו המשחקים בשלבים המוקדמים של ארגון המשחקים.
טבלת המדליות

הדירוג בטבלה מתבסס על מידע כפי שנמסר על ידי הוועד האולימפי הבינלאומי. הטבלה מסודרת לפי מספר הזכיות במדליית זהב של הספורטאים מכל מדינה, לאחר מכן נלקח בחשבון מספר הזכיות במדליית כסף ולאחר מכן מספר הזכיות במדליית ארד. במידה וקיים שיויון בדירוג המדינות, הן מופיעות בסדר אלפביתי בהתאם לאותיות הייצוג של המדינה בוועד האולימפי הבינלאומי.
באולימפיאדה הוענקו סך הכל 210 מדליות ב-70 אירועים: 70 מדליות זהב, 70 מדליות כסף, ו-70 מדליות ארד.
במספר אירועים, התחרו צוותים שהורכבו ממספר ספורטאים ממדינות שונות. המדליות שצוותים אלו זכו בהם כלולות בטבלה כמדליות שהוענקו ל"נבחרת לאומים מעורבת". במהלך המשחקים היו 4 תחרויות שהורכבו אך ורק מנבחרות מעורבות. לפיכך כל המדליות באירועים הללו נספרו ל"נבחרת לאומים מעורבת", סך הכל 4 מדליות זהב, 4 מדליות כסף ו-4 מדליות ארד. שאר המדליות הוענקו באירועים בהם הנבחרות המעורבות התחרו בנבחרות המייצגות מדינת לאום אחת. "הנבחרת המאוחדת" אינה מדורגת בטבלה.
מדינה מארחת (נורווגיה)
| מיקום | מדינה | זהב | כסף | ארד | סה"כ |
| --- | --- | --- | --- | --- | --- |
| 1 |  ארצות הברית | 10 | 6 | 0 | 16 |
| 2 |  קוריאה הדרומית | 10 | 3 | 3 | 16 |
| 3 |  רוסיה | 7 | 8 | 9 | 24 |
| 4 |  גרמניה | 7 | 7 | 8 | 22 |
| 5 |  נורווגיה | 4 | 9 | 6 | 19 |
| — | הוועד האולימפי הבינלאומי נבחרת לאומים מעורבת | 4 | 4 | 5 | 13 |
| 6 |  שווייץ | 4 | 3 | 4 | 11 |
| 7 |  סין | 3 | 5 | 2 | 10 |
| 8 |  קנדה | 3 | 2 | 1 | 6 |
| 9 |  שוודיה | 3 | 2 | 0 | 5 |
| 10 |  סלובניה | 3 | 0 | 2 | 5  |
| 11 |  יפן | 2 | 4 | 0 | 6 |
| 12 |  אוסטריה | 2 | 3 | 5 | 10 |
| 13 |  צרפת | 2 | 1 | 3 | 6 |
| 14 |  בריטניה | 2 | 0 | 2 | 4 |
| 15 |  איטליה | 1 | 2 | 6 | 9 |
| 16 |  לטביה | 1 | 1 | 0 | 2 |
| 17 |  רומניה | 1 | 0 | 0 | 1 |
| 17 |  אוקראינה | 1 | 0 | 0 | 1 |
| 19 |  אוסטרליה | 0 | 3 | 1 | 4 |
| 20 |  צ'כיה | 0 | 2 | 2 | 4 |
| 21 |  פינלנד | 0 | 1 | 5 | 6 |
| 22 |  הונגריה | 0 | 1 | 1 | 2 |
| 22 |  ניו זילנד | 0 | 1 | 1 | 2 |
| 24 |  בלגיה | 0 | 1 | 0 | 1 |
| 24 |  סלובקיה | 0 | 1 | 0 | 1 |
| 26 |  קזחסטן | 0 | 0 | 2 | 2 |
| 27 |  בולגריה | 0 | 0 | 1 | 1 |
| 27 |  הולנד | 0 | 0 | 1 | 1 |
| סך הכל | סך הכל | 70 | 70 | 70 | 210  |
הערות שוליים

↑  "The story of the Lillehammer 2016 Youth Olympic Games", LYOGOC, ‏22 September 2016
↑  "Heavy metal coming to Lillehammer 2016", הוועד האולימפי הבינלאומי, ‏28 January 2016
↑  "All the medalists of the Lillehammer 2016 winter Youth Olympic Games", הוועד האולימפי הבינלאומי, ‏23 February 2016
מדליות באולימפיאדת בייג'ינג (2022)

אולימפיאדת בייג'ינג (2022) נערכה בין ה-4 בפברואר ל-20 בפברואר 2022 בבייג'ינג, ובמספר אתרים במחוזות יאנקינג (אנ') וצ'ונגלי (אנ') ברפובליקה העממית של סין. באולימפיאדה התקיימו 109 תחרויות ב-7 ענפי ספורט, הכוללים 15 דיסציפלינות.
עיצוב המדליות

הוועדה המארגנת של המשחקים האולימפיים והפאראלימפיים בבייג'ינג 2022 חשפה את עיצוב המדליות ב-26 באוקטובר 2021. הצד הקדמי של המדליה מעוצב בצורה של חמש טבעות בהשראת תליוני עיגול קונצנטריים סינים עתיקים. חמשת הטבעות מייצגות משמעות לוואי תרבותית סינית של אחדות השמיים, הארץ ולבבות האנשים. במרכז המדליה חרוטות הטבעות האולימפיות. העיצוב גם שאב השראה מעיצוב המדליות של אולימפיאדת בייג'ינג (2008).
בצד האחורי של המדליה חרוטות טבעות עם 24 נקודות בדומה למפות אסטרונומיות המסמלות את השמיים והכוכבים ואת ההרמוניה בין האדם לטבע והשאיפה של ספורטאי המשחקים להגיע להישגים הגבוהים ביותר. במרכז המדליות חרוט סמל המשחקים והשם המלא של המשחקים בסינית. בנוסף, שם התחרות יחרט על הטבעת החיצונית במדליה. הסרט המחובר למדליות נארג בשיטת מסורתית ועליו מופיע דפוס הקרח והשלג עם סמל המשחקים.
טבלת המדליות

הוועדה המארגנת של המשחקים לא קיימה רישום של טבלת מדליות רשמית. הדירוג בטבלה מתבסס על מידע כפי שנמסר על ידי הוועד האולימפי הבין-לאומי. הטבלה מסודרת לפי מספר הזכיות במדליית זהב של הספורטאים מכל מדינה, לאחר מכן נלקח בחשבון מספר הזכיות במדליית כסף ולאחר מכן מספר הזכיות במדליית ארד. במידה וקיים שוויון בדירוג המדינות, הן מופיעות בסדר אלפביתי בהתאם לאותיות הייצוג של המדינה בוועד האולימפי הבין-לאומי. באולימפיאדה הוענקו סך הכול 327 מדליות ב-109 תחרויות.
הערות שוליים

1 2  "Beijing 2022 medals revealed" (באנגלית). הוועד האולימפי הבינלאומי. 26 באוקטובר 2021. ארכיון מ-20 בינואר 2022. נבדק ב-5 בפברואר 2022. {{cite web}}:  (עזרה)
↑  אתר משחקי החורף האולימפיים בייג'ינג 2022
| מדליות במשחקים האולימפיים |
| --- | --- | --- |
| אולימפיאדות קיץ | אתונה (1896) • פריז (1900) • סנט לואיס (1904) • לונדון (1908) • סטוקהולם (1912) • אנטוורפן (1920) • פריז (1924) • אמסטרדם (1928) • לוס אנג'לס (1932) • ברלין (1936) • לונדון (1948) • הלסינקי (1952) • מלבורן (1956) • רומא (1960) • טוקיו (1964) • מקסיקו סיטי (1968) • מינכן (1972) • מונטריאול (1976) • מוסקבה (1980) • לוס אנג'לס (1984) • סיאול (1988) • ברצלונה (1992) • אטלנטה (1996) • סידני (2000) • אתונה (2004) • בייג'ינג (2008) • לונדון (2012) • ריו דה ז'ניירו (2016) • טוקיו (2020)  • פריז (2024) |  |
| אולימפיאדות חורף | שאמוני (1924) • סנט מוריץ (1928) • לייק פלאסיד (1932) • גרמיש-פרטנקירכן (1936) • סנט מוריץ (1948) • אוסלו (1952) • קורטינה ד'אמפצו (1956) • סקוו ואלי (1960) • אינסברוק (1964) • גרנובל (1968) • סאפורו (1972) • אינסברוק (1976) • לייק פלאסיד (1980) • סרייבו (1984) • קלגרי (1988) • אלברוויל (1992) • לילהאמר (1994) • נאגנו (1998) • סולט לייק סיטי (2002) • טורינו (2006) • ונקובר (2010) • סוצ'י (2014) • פיונצ'אנג (2018) • בייג'ינג (2022) |  |
מדליות באולימפיאדת הנוער אינסברוק (2012)

אולימפיאדת הנוער אינסברוק (2012) מהווה את משחקי החורף האולימפיים לנוער ה-1 שהתקיימו וממשיכה את אולימפיאדת הנוער הראשונה שנערכה בסינגפור בשנת 2010. המשחקים נערכו בין ה-13 ל-22 בינואר 2012. במשחקים השתתפו 1,059 ספורטאים ב-63 אירועים ב-7 ענפי ספורט. טבלת המדליות בדף זה מדרגת את 69 המדינות שהשתתפו באולימפיאדה לפי מספר מדליות הזהב שהספורטאים והספורטאיות שלהן זכו.
עיצוב המדליה

הוועד האולימפי הבינלאומי הכריז במרץ 2011 כי הוא עורך תחרות לעיצוב המדליה לאולימפיאדת הנוער באינסברוק 2012 לאור הצלחת התחרות באולימפיאדת הנוער סינגפור (2010). אולם, לבסוף עיצוב המדליה בוצע על ידי צוות העיצוב הגרפי של הוועדה המארגנת של אולימפיאדת הנוער באינסברוק (IYOGOC) בשיתוף עם החרט, הרברט והנר, מהמטבעה האוסטרית. הצד הקדמי של המדליה כולל את הטבעות האולימפיות, צורות של פתיתי שלג וענף זית בזיקה למשחקים האולימפיים ביוון העתיקה. הצד האחורי של המדליה משלב את לוגו המשחקים, המורכב מפיקסלים.
טבלת המדליות

הדירוג בטבלה מתבסס על מידע כפי שנמסר על ידי הוועד האולימפי הבינלאומי. הטבלה מסודרת לפי מספר הזכיות במדליית זהב של הספורטאים מכל מדינה, לאחר מכן נלקח בחשבון מספר הזכיות במדליית כסף ולאחר מכן מספר הזכיות במדליית ארד. במידה וקיים שיויון בדירוג המדינות, הן מופיעות בסדר אלפביתי בהתאם לאותיות הייצוג של המדינה בוועד האולימפי הבינלאומי.
באולימפיאדה הוענקו סך הכל 189 מדליות ב-63 אירועים: 63 מדליות זהב, 63 מדליות כסף, ו-63 מדליות ארד.
במספר אירועים, התחרו צוותים שהורכבו ממספר ספורטאים ממדינות שונות. המדליות שצוותים אלו זכו בהם כלולות בטבלה כמדליות שהוענקו ל"נבחרת לאומים מעורבת". במהלך המשחקים היו 3 תחרויות שהורכבו אך ורק מנבחרות מעורבות. לפיכך כל המדליות באירועים הללו נספרו ל"נבחרת לאומים מעורבת", סך הכל 3 מדליות זהב, 3 מדליות כסף ו-3 מדליות ארד. שאר המדליות הוענקו באירועים בהם הנבחרות המעורבות התחרו בנבחרות המייצגות מדינת לאום אחת. "נבחרת לאומים מעורבת" אינה מדורגת בטבלה.
מדינה מארחת (אוסטריה)
| מיקום | מדינה | זהב | כסף | ארד | סה"כ |
| --- | --- | --- | --- | --- | --- |
| 1 |  גרמניה | 8 | 7 | 2 | 17 |
| 2 |  סין | 7 | 4 | 4 | 15 |
| 3 |  אוסטריה | 6 | 4 | 3 | 13 |
| 4 |  קוריאה הדרומית | 6 | 3 | 2 | 11 |
| 5 |  רוסיה | 5 | 4 | 7 | 16 |
| 6 |  הולנד | 4 | 1 | 2 | 7 |
| — | הוועד האולימפי הבינלאומי נבחרת לאומים מעורבת | 3 | 3 | 3 | 9 |
| 7 |  שווייץ | 3 | 0 | 5 | 8 |
| 8 |  יפן | 2 | 5 | 9 | 16 |
| 9 |  נורווגיה | 2 | 5 | 2 | 9 |
| 10 |  ארצות הברית | 2 | 3 | 3 | 8  |
| 11 |  צרפת | 2 | 2 | 5 | 9 |
| 12 |  איטליה | 2 | 2 | 1 | 5 |
| 13 |  פינלנד | 2 | 2 | 0 | 4 |
| 13 |  שוודיה | 2 | 2 | 0 | 4 |
| 15 |  קנדה | 2 | 1 | 6 | 9 |
| 16 |  סלובניה | 1 | 4 | 2 | 7 |
| 17 |  לטביה | 1 | 1 | 1 | 3 |
| 18 |  צ'כיה | 1 | 1 | 0 | 2 |
| 19 |  מרוקו | 1 | 0 | 0 | 1 |
| 19 |  סלובקיה | 1 | 0 | 0 | 1 |
| 21 |  אסטוניה | 0 | 2 | 0 | 2 |
| 21 |  הונגריה | 0 | 2 | 0 | 2 |
| 23 |  קזחסטן | 0 | 1 | 2 | 3 |
| 24 |  בלגיה | 0 | 1 | 0 | 1 |
| 24 |  בלארוס | 0 | 1 | 0 | 1 |
| 24 |  בריטניה | 0 | 1 | 0 | 1 |
| 24 |  אוקראינה | 0 | 1 | 0 | 1 |
| 28 |  אוסטרליה | 0 | 0 | 2 | 2 |
| 29 |  אנדורה | 0 | 0 | 1 | 1 |
| 29 |  מונקו | 0 | 0 | 1 | 1 |
| סך הכל | סך הכל | 63 | 63 | 63 | 189  |
הערות שוליים

↑  "Be part of it ! : Official Report of the Innsbruck 2012 Winter Youth Olympic Games", IYOGOC, ‏2012
↑  "IOC Launches Innsbruck 2012 medal design competition", הוועד האולימפי הבינלאומי, ‏2 March 2011
↑  "Medals for the Innsbruck 2012 Youth Olympic Games unveild!", הוועד האולימפי הבינלאומי, ‏7 December 2011
לאה (עיר)

| --- | --- |

הכניסה לבית הקברות הצבאי של לאה
 מדינה:  פפואה גינאה החדשה פפואה גינאה החדשה
 מחוז:  מורובה
 שפה רשמית:  אנגלית, טוק פיסין
 גובה:  8 מטרים
 אוכלוסייה:  ‏
  ‑ בעיר:  100,677 (2012)
 קואורדינטות:  6°44′00″S 147°00′00″E﻿ / ﻿6.733333°S 147°E﻿ / -6.733333; 147
 אזור זמן:  UTC +10
  מפת מיקום  מפה מפורטת   (למפת פפואה גינאה החדשה מוגדלת) פורט מורסבי קונדיאבה גורוקה וואבג מדנג קוקופו וייווק אלוטאו איי שלמה  א י נ ד ו נ ז י ה  או. ים ביסמרק ים האלמוגים  ים שלמה  האוקיינוס השקט לאה(למפת פפואה גינאה החדשה רגילה) פורט מורסבי קונדיאבה גורוקה וואבג מדנג קוקופו וייווק אלוטאו איי שלמה  א י נ ד ו נ ז י ה  או. ים ביסמרק ים האלמוגים  ים שלמה  האוקיינוס השקט לאה  he tabBackground:;tabBorder:#aaa;defaultTab:0;
מראה נהר מרקהם מהחלל. משמאל, לאה על שפך הנהר
לָאֵה (Lae) היא העיר השנייה בגודלה בפפואה גינאה החדשה, אחרי בירת המדינה פורט מורסבי, בירת מחוז מורובה (Morobe). מן העיר יוצא הכביש הראשי של רמות גינאה החדשה, שהוא נתיב התחבורה העיקרי המקשר את הרמות עם אזור החוף. בלאה פועל נמל המטען הראשי של המדינה והיא המרכז התעשייתי של פפואה גינאה החדשה. העיר מכונה "עיר הגנים" והיא משכנה של האוניברסיטה הטכנולוגית. אוכלוסייתה מנתה 135,000 תושבים בשנת 2011.